钦定古今图书集成/明伦汇编/氏族典/第277卷 > 王穉登
## 钦定古今图书集成/明伦汇编/氏族典/第277卷 > 王穉登

按《明外史王穉登传》：“穉登，字伯谷，长洲人。能诗，有盛
名。嘉靖末，游京师，客大学士袁炜家。炜将荐之朝，不
果。未几，炜卒，穉登往哭其墓。吴中自文徵明后，风雅
无定属，穉登遥接其风，主词翰之席者三十馀年。嘉
隆万历间，布衣山人以诗名者十数，穉为最。万历间，
诏修国史，大学士赵志皋辈荐穉登，有诏征用，未上”
而史局罢。卒年七十馀。子留，字亦房，亦以诗名。